
RAPORT

asupra proiectului de Lege privind aprobarea Ordonanţei de urgenţă a Guvernului nr.93/2003 pentru exprimarea votului prin mijloace electronice la referendumul naţional pentru revizuirea Constituţiei

În conformitate cu prevederile art.89 din Regulamentul Camerei Deputaţilor, Comisia pentru Tehnologia Informaţiei şi Comunicaţiilor a fost sesizată pentru dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.93/2003 pentru exprimarea votului prin mijloace electronice la referendumul naţional pentru revizuirea Constituţiei, trimis cu adresa nr.636 din 20.10.2003.


La întocmirea raportului s-au avut în vedere avizul favorabil din partea Consiliului Legislativ.

Prin prezenta ordonanţă se urmăreşte exprimarea votului prin mijloace electronice la referendumul naţional pentru revizuirea Constituţiei de către militarii şi poliţiştii aflaţi în misiuni oficiale aflaţi în misiuni oficiale în afara graniţelor şi care nu se pot deplasa la sediul misiunii diplomatice acreditate.

Prin obiectul de reglementare şi conţinutul său proiectul de lege face parte din categoria legilor organice.

La lucrările comisiei au fost prezenţi 15 deputaţi, din totalul de 23 de membri ai comisiei.

Raportul comisiei a fost adoptat cu unanimitatea de voturi a celor prezenţi, în şedinţa din data de 22 octombrie 2003.

În urma dezbaterii, Comisia propune admiterea proiectului de lege in forma prezentată de iniţiator.


PREŞEDINTE,





SECRETAR,


dr. Varujan Pambuccian




Ştefan Baban










Întocmit: Carmen Elian – consilier











Adela Danciu - expert

